Velferðarvaktin gerir tillögur gegn brotthvarfi Á fundi Velferðarvaktarinnar þann 29. nóvember 2017 voru samþykktar 14 tillögur til stjórnvalda um aðgerðir til að auka hlutfall nemenda sem ljúka framhaldsskólanámi sem sendar voru í bréfi til mennta - og menningarmálaráðherra . Brotthvarf úr framhaldsskólum á Íslandi er um 19% , en í Danmörku 8% , Svíþjóð 7% , Finnlandi 9% og Noregi 11% . Tillögurnar 14 má sjá hér fyrir neðan . Velferðarvaktin telur að með eftirtöldum aðgerðum geti stjórnvöld stuðlað að bættu hlutfalli nemenda sem ljúka framhaldsskólanámi : Vinna markvisst að þeim árangri sem stefnt er að í Hvítbók menntamálaráðuneytisins um umbætur í menntun , en þar er sett það markmið að 60% nemenda ljúki námi úr framhaldsskóla á tilsettum tíma árið 2018 — úr 44% árið 2014 . Efla náms - og starfsfræðslu í grunn - og framhaldsskólum til að stuðla að markvissu námsvali ungmenna og gefa nemendum kost á fjölbreyttu námsvali þannig að sem flestir hafi tækifæri til að ljúka námi við hæfi . Efla geðheilbrigðisþjónustu við framhaldsskólanema með greiðara aðgengi að sálfræðingum , þeim að kostnaðarlausu . Auka aðgengi að félagsráðgjöf innan skólanna til að koma til móts við félagslega stöðu nemenda . Auka stuðning við starfsfólk skólanna og laða ungt fólk að kennaranámi svo skólarnir þróist sem öflug lærdómssamfélög sem ungmenni sæ